CELEX: 31983S1809
Language: el
Date: 1983-06-29 00:00:00
Title: Απόφαση αριθ. 1809/83/ΕΚΑΧ της Επιτροπής της 29ης Ιουνίου 1983 σχετικά με την παράταση του συστήματος επιτηρήσεως και ποσοστώσεων παραγωγής ορισμένων προϊόντων για επιχειρήσεις της βιομηχανίας σιδήρου και χάλυβα

Avis juridique important

|

31983S1809

Απόφαση αριθ. 1809/83/ΕΚΑΧ της Επιτροπής της 29ης Ιουνίου 1983 σχετικά με την παράταση του συστήματος επιτηρήσεως και ποσοστώσεων παραγωγής ορισμένων προϊόντων για επιχειρήσεις της βιομηχανίας σιδήρου και χάλυβα  

Επίσημη Εφημερίδα αριθ. L 177 της 01/07/1983 σ. 0005

***** ΑΠΟΦΑΣΗ αριθ. 1809/83/ΕΚΑΧ ΤΗΣ ΕΠΙΤΡΟΠΗΣ  της 29ης Ιουνίου 1983  σχετικά με την παράταση του συστήματος επιτηρήσεως και ποσοστώσεων παραγωγής ορισμένων προϊόντων για επιχειρήσεις της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 47 και 58,  Εκτιμώντας τα ακόλουθα:  1. Συνέχιση της κατάστασης έκδηλης κρίσεως  Παρά τα μέτρα που έχουν ληφθεί στο θέμα των ποσοστώσεων παραγωγής δεν αναμένεται να επιτευχθεί ισορροπία μεταξύ της ενδεχόμενης προσφοράς και της ζήτησης στην εσωτερική αγορά της Κοινότητας. Λόγω της στασιμότητας που παρουσιάζει η εσωτερική ζήτηση και της σημαντικής πτώσης των εξαγωγών προβλέπεται ότι η παραγωγή και η απασχόληση στη βιομηχανία σιδήρου και χάλυβα θα παραμείνουν σε αρκετά χαμηλά επίπεδα στο προσεχές μέλλον.  Οι τιμές των περισσοτέρων ελασματοποιημένων προϊόντων αυξήθηκαν όσον αφορά τόσο τα πλατέα προϊόντα όσο και ορισμένα επιμήκη προϊόντα όπως το χονδρόσυρμα και τις ράβδους οπλισμού σκυροδέματος κυκλικής διατομής ενώ οι τιμές ορισμένων δοκίδων έπεσαν σε εξαιρετικά χαμηλά επίπεδα. Γενικά, το επίπεδο δεν είναι ικανοποιητικό.  Το σύστημα των ποσοστώσεων παραγωγής καθώς και τα μέτρα που έχουν ληφθεί σε θέματα εμπορικής και κοινωνικής πολιτικής συνέβαλαν στην ανακούφιση των επιχειρήσεων και των εργαζομένων.  Η Επιτροπή πιστεύει συνεπώς ότι η ευρωπαϊκή βιομηχανία σιδήρου και χάλυβα εξακολουθεί να βρίσκεται σε κατάσταση έκδηλης κρίσεως και ότι σε περίπτωση καταργήσεως του συστήματος των ποσοστώσεων παραγωγής, η πραγματοποίηση των στόχων που καθορίζονται από το άρθρο 3 της συνθήκης ΕΚΑΧ διακυβεύεται σε μεγάλο βαθμό.  2. Παράταση του ισχύοντος συστήματος  Για όλους αυτούς τους λόγους η Επιτροπή προέβλεψε την καθιέρωση νέου συστήματος ποσοστώσεων το οποίο θα ισχύει για περίοδο δυόμιση ετών. Για τη θέσπιση όμως του συστήματος αυτού απαιτούνται εμπεριστατωμένη προετοιμασία και διαβουλεύσεις οι οποίες δεν κατέστη δυνατόν να περατωθούν πριν από τη λήξη του ισχύοντος συστήματος. Υπό τις συνθήκες αυτές, το Συμβούλιο, αν και υποστηρίζει τη γνώμη της Επιτροπής σχετικά με την ανάγκη διατηρήσεως ενός καθεστώτος πειθαρχίας της αγοράς, δεν μπόρεσε να διατυπώσει γνώμη στις 21 Ιουνίου 1983. Κατά συνέπεια επιβάλλεται η παράταση του ισχύοντος συστήματος κατά ένα μήνα. Για τη σύντομη αυτή περίοδο κάθε επιχείρηση θα πρέπει να υπολογίσει μόνη της τις ποσοστώσεις παραγωγής της βάσει των γνωστών στοιχείων. Όταν τεθεί σε ισχύ το σύστημα το οποίο προορίζεται να εφαρμοστεί από το τρίτο τρίμηνο του 1983, η παραγωγή και οι παραδόσεις που θα έχουν πραγματοποιηθεί τον Ιούλιο θα υπολογιστούν στις οριστικές ποσοστώσεις.  Κατόπιν διαβουλεύσεων με την συμβουλευτική επιτροπή και με την σύμφωνη γνώμη του Συμβουλίου σχετικά με την παράταση κατά ένα μήνα του καθεστώτος των ποσοστώσεων παραγωγής και βάσει μελετών που πραγματοποιήθηκαν μαζί με τις επιχειρήσεις και τις ενώσεις επιχειρήσεων, για τον καθορισμό των ποσοστώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το σύστημα επιτηρήσεως και ποσοστώσεων παραγωγής ορισμένων προϊόντων για τις επιχειρήσεις της βιομηχανίας σιδήρου και χάλυβα, το οποίο προβλέπεται από την απόφαση αριθ. 1696/82/ΕΚΑΧ της 30ής Ιουνίου 1982, όπως τροποποιήθηκε από τις αποφάσεις αριθ. 2751/82/ΕΚΑΧ της 6ης Οκτωβρίου 1982, αριθ. 3324/82/ΕΚΑΧ της 8ης Δεκεμβρίου 1982, αριθ. 87/83/ΕΚΑΧ της της 12ης Ιανουαρίου 1983 και αριθ. 1619/83/ΕΚΑΧ της 8ης Ιουνίου 1983 παρατείνεται για ένα μήνα από 1ης Ιουλίου 1983.  Άρθρο 2  Η απόφαση αριθ. 1696/82/ΕΚΑΧ τροποποιείται ως εξής:  1. Το άρθρο 2, παράγραφος 1 πρώτη πρόταση διατυπώνεται ως εξής:  «Οι επιχειρήσεις οφείλουν να δηλώσουν στην Επιτροπή την παραγωγή τους και τις παραδόσεις των προϊόντων που προβλέπονται στο άρθρο 1, οι οποίες πραγματοποιήθηκαν το μήνα  2. Τα άρθρα 5 παράγραφος 1 και 9 παράγραφος 2 αντικαθίστανται ως εξής:  «Κάθε επιχείρηση υπολογίζει τις ποσοστώσεις παραγωγής της και το τμήμα των ποσοστώσεων αυτών που είναι δυνατόν να διατεθεί στην κοινή αγορά βάσει των παραγωγών αναφοράς της και των ποσοτήτων αναφοράς που προβλέπεται από τις αποφάσεις της Επιτροπής κατ'εφαρμογή των άρθρων 6, 7 και 8 και λαμβάνοντας υπόψη ενδεχόμενες διορθώσεις που έχουν επέλθει δυνάμει των άρθρων 5 και 9 παράγραφος 2 και προσαρμογές που έχουν επιτραπεί δυνάμει των άρθρων 13 και 15 καθώς και βάσει των ποσοστών μειώσεων που δημοσιεύτηκαν ενδεικτικά για το τρίτο τρίμηνο του 1983 (1).  (1) ΕΕ αριθ. C 148 της 7. 6. 1983, σ. 3.»  3. Το άρθρο 18 παράγραφος 2 καταργείται.  Άρθρο 3  Η παραγωγή και οι παραδόσεις των προϊόντων που προβλέπονται στο άρθρο 1, οι οποίες θα πραγματοποιηθούν κατά τον μήνα Ιούλιο, θα υπολογιστούν στις οριστικές ποσοστώσεις του τρίτου τριμήνου του 1983. Οι ποσοστώσεις αυτές θα καθοριστούν αμέσως μετά τη θέσπιση του καθεστώτος που πρόκειται να εφαρμοστεί κατά το τρίτο τρίμηνο του 1983.  Άρθρο 4  Η παρούσα απόφαση αρχίζει να ισχύει την 1η Ιουλίου 1983.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1983.  Για την Επιτροπή  Etienne DAVIGNON  Αντιπρόεδρος